als_Latn dik_Latn sag_Latn
Policia britanike është në kërkim të një 17-vjeçareje me kombësi shqiptare, e cila është zhdukur prej 8 janarit.
Junilda Koca, kishte lënë një adresë ku do të qëndronte për një ditë në Worthing dhe prej asaj kohë nuk është parë më.
Herën e fundit, 17-vjeçarja është parë e veshur me xhinse blu, këpucë kafe kamoshi dhe një xhaketë të zezë të gjatë ndërsa me vete kishte dhe dy çanta.
Koca ka mbërritur e pa shoqëruar në Gatwick nga Shqipëria më 6 janar dhe sipas policisë dhe shërbimeve të emigracionit, ajo kishte shkuar për të punuar në shërbimet sociale dhe ishte vendosur nën kujdesin e autoriteteve lokale.
Policia thotë se nuk ka asnjë të dhënë deri tani që Julindës t’i ketë ndodhur ndonjë gjë e keqe, por tashmë dyshimet për gjendjen e saj po rriten pasi zhdukja e saj është e pashpjegueshme.
Julinda nuk flet mirë anglisht dhe ajo nuk ka asnjë kontakt apo të afërm në Britani.
Policia po punon me shërbimet e emigracionit dhe fondacionet bamirëse për personat e humbur për të gjetur adoleshenten shqiptare.
als_Latn als_Latn als_Latn als_Latn als_Latn als_Latn als_Latn